Το παραμύθι στο σχεδιασμό και ανάπτυξη σύγχρονου εκπαιδευτικού υλικού για τη διδασκαλία της ελληνικής γλώσσας ως δεύτερης:
Creators: name: Νικολάου, Δάφνη Χρήστου
Publisher: name: Aristotle University of Thessaloniki
Year: 2009
Subjects: Διαπολιτισμική εκπαίδευση
Παραμύθι
Εκπαιδευτικό υλικό
Intercultural education
Fairy tale
Educational material

description: Την τελευταία δεκαπενταετία στην Ελλάδα παρατηρείται μια συνεχής αύξηση του αριθμού των αλλοδαπών μαθητών στα σχολεία της Πρωτοβάθμιας και Δευτεροβάθμιας Εκπαίδευσης. Ως εκ τούτου, η πολυπολιτισμικότητα αποτελεί πραγματικό χαρακτηριστικό της ελληνικής εκπαίδευσης και η εκπαιδευτική ένταξη των παιδιών αυτών συνιστά αδιαμφισβήτητη ανάγκη και αναφαίρετο δικαίωμά τους. Η διαπολιτισμική εκπαίδευση αποτελεί μια προσπάθεια της παιδαγωγικής επιστήμης να προσφέρει ίσες ευκαιρίες σε όλους τους μαθητές, ανεξάρτητα από το πολιτισμικό και κοινωνικό τους υπόβαθρο. Βασίζεται στη μαθητοκεντρική διδασκαλία, δίνει έμφαση στα βιώματα, στις πραγματικές εμπειρίες, στις ατομικές διαφορές και συνδυάζει διδασκαλία στη μητρική και στη δεύτερη γλώσσα. H παρούσα Διπλωματική Εργασία αποτελεί μια πρόταση διδασκαλίας της ελληνικής ως δεύτερης γλώσσας σε αλλόγλωσσους μαθητές, ηλικίας 9-12 ετών, διαπολιτισμικών σχολείων, με καινοτόμο τρόπο, που θα δίνει έμφαση στην καλλιέργεια της κριτικής σκέψης και στη βιωματική και εμπειρική μάθηση. Η αξιοποίηση του παραμυθιού στο σχεδιασμό και την ανάπτυξη του σύγχρονου αυτού εκπαιδευτικού υλικού είναι το μέσον για τη διδασκαλία της ελληνικής γλώσσας ως δεύτερης. Η διαδικασία ανάπτυξης του υλικού καθώς και η στοχοθεσία του προσδιορίστηκαν από τις ανάγκες των μαθητών για την απόκτηση γνώσεων, συμπεριφορών και δεξιοτήτων, έτσι ώστε να υποστηριχθεί η σχολική και κοινωνική ένταξή τους στις διαδικασίες μάθησης. Η διδακτική προσέγγιση που υιοθετήθηκε είναι η κειμενοκεντρική. Γενικότερα, ως διδακτικό υλικό το παραμύθι παρουσιάζει μια καθολικότητα που υπερβαίνει τα εθνικά όρια, αποτελεί μια εναλλακτική μορφή ομαδοσυνεργατικής διδασκαλίας, δίνει έμφαση στην καλλιέργεια της φαντασίας και της γλωσσικής έκφρασης και αναδεικνύει την επικοινωνιακή φύση του γραπτού λόγου. Οι δραστηριότητες που περιλαμβάνονται στην εργασία άλλες γίνονται ατομικά και άλλες ομαδοσυνεργατικά (σε ζευγάρια ή ομάδες). Ιδιαίτερη σημασία έχουν οι δραστηριότητες δραματοποίησης, διότι προσφέρουν τη δυνατότητα στα παιδιά που συμμετέχουν στις ομάδες να αναλαμβάνουν ένα συγκεκριμένο ρόλο. Η Διπλωματική αυτή εργασία διαρθρώνεται σε έξι κεφάλαια. Στο πρώτο κεφάλαιο γίνεται μια περιγραφή του πολυπολιτισμικού φαινομένου που προέκυψε από τις αθρόες μετακινήσεις των πληθυσμών από χώρα σε χώρα και ταυτόχρονα επιχειρείται μια ανασκόπηση της διαπολιτισμικής εκπαίδευσης διεθνώς, αλλά και στα πλαίσια της ελληνικής πραγματικότητας. Στο δεύτερο κεφάλαιο αναλύονται οι βασικές αρχές της κειμενοκεντρικής θεωρίας και της παιδαγωγικής του γραμματισμού και των πολυγραμματισμών, βάσει των οποίων γίνεται η ανάπτυξη του εκπαιδευτικού υλικού. Περιγράφονται, επίσης, τα χαρακτηριστικά του παραμυθιού καθώς και η παιδαγωγική και διδακτική αξιοποίησή του στα πλαίσια της διδασκαλίας της ελληνικής ως δεύτερης γλώσσας. Στο τρίτο κεφάλαιο παρουσιάζονται τα γενικά χαρακτηριστικά του εκπαιδευτικού υλικού, όταν αυτό απευθύνεται σε αλλοδαπούς μαθητές στα πλαίσια της διαπολιτισμικής εκπαίδευσης και έχει άμεση σχέση με τις μεθόδους, το περιεχόμενο της διδασκαλίας, το εποπτικό υλικό και τα χαρακτηριστικά των εκπαιδευτικών και των εκπαιδευομένων. Το τέταρτο κεφάλαιο περιλαμβάνει την ανάπτυξη του εκπαιδευτικού υλικού. Το υλικό αυτό περιέχει γλωσσικές δραστηριότητες βασισμένες στην αξιοποίηση ενός λαϊκού παραμυθιού, ως διδακτικού κειμένου. Στο πέμπτο κεφάλαιο περιγράφεται ο τρόπος αξιολόγησης του εκπαιδευτικού υλικού και καταγράφονται τα αποτελέσματά της. Τέλος, στο έκτο κεφάλαιο καταγράφονται τα συμπεράσματα που προέκυψαν από την εκπόνηση της διπλωματικής εργασίας.
description: In the last fifteen years in Greece there is a growing number of foreign students in primary and secondary education. Therefore, multiculturalism is a real feature of Greek education and educational integration of these children is an undeniable need and an inalienable right. Intercultural education is an effort of educational science to offer equal opportunities to all students, regardless their cultural and social background. Based on student-centered teaching,it emphasises on personal experiences, on real life experiences, on individual differences and combines teaching in the mother and the second language. This Thesis is a proposal for teaching Greek as a second language to students who speak other languages, aged 9-12 years old, intercultural schools in an innovative manner, which emphasizes the cultivation of critical thinking and learning by everyday experiences. The use of story in the design and development of modern educational material is the medium for teaching Greek as a second language. The process of developing the material and its targeting, were identified of the students' needs to acquire knowledge, attitudes and skills in order to support the school and social integration in learning processes. The adopted teaching approach is a text-centered one. Generally, story as a teaching material presents a universalality that transcends national boundaries, it is an alternative form of co -operational teaching,it emphasizes the cultivation of imagination and linguistic expression and highlights the communicative nature of writing . Some of the activities presented in this work can be realized individually and others in co-operation (in pairs or groups). The activities of dramatization are of particular importance, as they allow children who participate in teams to undertake a particular role. This Thesis is divided into six chapters. The first chapter is a description of the phenomenon of the multiculturalism that emerged from the heavily movements of populations from country to country while attempting an overview of intercultural education internationally and in the Greek reality. The second chapter analyzes the basic principles of text-centered theory plus pedagogy of literacy and multiliteracy, based on which an educational material is being developed. Features of the story are also being described along with pedagogy and the use of story in teaching Greek as a second language. The third chapter presents the general characteristics of the educational material, when it is addressed to foreign students in intercultural education and it is directly related to the methods, the content of teaching, the supervisory material and the characteristics of teachers and learners. The fourth chapter includes the development of the educational material. This material contains language activities based on the exploitation of a popular fairy tale, a teaching text. The fifth chapter describes the way the educational material is evaluated and the results recorded. Finally, the sixth chapter the conclusions drawn from the preparation of the thesis are being listed.